ચૂંટણીના પ્રચારો દરમિયાન જે મોટા મોટા વચનો આપવામાં આવે છે અને હથેળીમાં જે ચંદ્ર બતાવવામાં આવે છે તેના બદલે રાજકીય પક્ષોએ દરેક નાગરિકને સાઈકલ મફતમાં આપવા તરફ વળી જવું જોઈએ. જો આમ થાય તો એમના મતની ટકાવારી સોએ સો ટકા વધી જશે. મોદી સરકારે કેન્દ્રમાં ચાર વર્ષનું શાસન પુરું કર્યું છે પરંતુ એમની સરકારનું સાયલેન્સર હજુ િક્લયર થયું નથી અને તેમાં ઘણા બધા ફોલ્ટ દેખાઈ રહ્યા છે. નો-ડાઉટ તેમણે કેટલીક યોજનાઆે ખુબ સારી આપી છે. આયુષ્માન ભારત આરોગ્ય વીમા યોજનાની ખરેખર આપણે નાેંધ લેવી પડે. આ યોજનાથી દરેક ગરીબને પાંચ લાખ રૂપિયાનો આરોગ્ય વીમો મળશે. આ ઉપરાંત જન આૈષધિ કેન્દ્રાે ખોલીને એમણે લોકોને કવોલિટીવાળી અને ખુબજ સસ્તી દવા મળે તેવી વ્યવસ્થા ગોઠવી છે. આ બધા કામ સરાહનિય છે અને તેની નાેંધ લેવી પડે એમ છે પરંતુ જેની સૌથી વધુ અસર અને ચર્ચા છે તે માેંઘવારી મોદી સરકાર ઘટાડી શકી નથી તે વાત પણ એટલી જ સત્ય છે અને મોદી સરકાર જાણે ખુદ પોતાની કસોટીમાં સલવાય છે તેવું દેખાય છે. મોદી સરકારે જ્યારે સત્તા સંભાળી ત્યારે જનતાની ઉિમ્મદો આસમાન પર હતી. 30 વર્ષ બાદ કેન્દ્રમાં કોઈ એવી પાર્ટી એકલા જ બહુમતીના જોરે સત્તા પર આવી હતી અને તે ધારે તો માેંઘવારીને સાવ ડાઉન કરી શકે તેમ હતી પરંતુ એવું થયું નથી તેનો વસવસો લગભગ દરેક ગરીબ અને સામાન્ય મધ્યમ વર્ગને છે. આ મજબૂત અને બહુમતીવાળી સરકાર પાસેથી પરિવર્તનની સો ટકા આશા હતી અને વડાપ્રધાને તેમજ એમના સાથીઆેએ પણ તેનો વાયદો કર્યો હતો. ટીમ મોદીએ અપેક્ષાને અનુરૂપ કેટલાક સાહસિક નિર્ણયો કર્યા છે જેમાં નોટબંધી અને જીએસટીને સામેલ કરી શકાય છે પરંતુ ભ્રષ્ટાચાર ઘટવાના બદલે વધુ રાક્ષસી બની ગયો છે અને કાયદો-વ્યવસ્થાની સ્થિતિ તો લગભગ દિલ્હી સહિત દરેક રાજ્યમાં સાવ ખાડે ગઈ છે. ક્રાઈમનો વધારો શાંતિપ્રિય અને સંસ્કારી સમાજ માટે એક કોયડો બની ગયો છે. મહિલાઆે વિરોધી અને બાળ વિરોધી ગુનાખોરી દિન-પ્રતિદિન વધી રહી છે. ગેંગરેપ તો હવે સાવ સામાન્ય ઘટના જાણે બની ગઈ હોય તેવી રીતે દરેક રાજ્યમાં ગેંગરેપ થઈ રહ્યા છે. ગરીબોને સંપૂર્ણ રીતે હજુ ન્યાય મળ્યો નથી અને એમની હાલત હજુ સુધરી નથી. એમના જીવનમાં અપેક્ષા મુજબનું કોઈ પરિવર્તન આવ્યું નથી તે વાત પણ એટલી જ સાચી છે. ફકત કાેંગ્રેસને ગાળો દેવાથી શાસન મજબૂત કે અર્થપૂર્ણ થઈ જતું નથી. મોદી સરકારે આ વાતને ગંભીરતાથી સમજવાની જરૂર છે અને હવે તેની પાસે એક વર્ષનો સમય રહ્યાે છે ત્યારે દેશમાં દરેક પ્રકારે શાંતિની સ્થાપના થાય તેવા પગલાં તેણે ભરવા પડશે. માેંઘવારીને નાથવા માટે મોદી સરકારે સાહસિક પગલાં લેવા પડશે. ઉદ્યાેગપતિઆેને ગમે કે ન ગમે પરંતુ સામાન્ય જનના હિતોની રક્ષા કરવા માટે માેંઘવારીની સામે કેન્દ્ર સરકારે ઉગ્ર અભિયાન શરૂ કરવું પડશે તો જ માેંઘવારી નામનો રાક્ષસ આ દેશમાંથી તડીપાર થશે.